ՄՌՏ-ն ունի իր անգնահատելի դերը կրծքագեղձի քաղցկեղի հայտնաբերման և բուժման արդյունավետությունը գնահատելու հարցում: Շատ հաճախ սոնոգրաֆիայի կամ մամոգրաֆիայի արդյունքում հայտնաբերվում է կասկածելի օջախ, որի բնույթը ավելի հստակ ճշտելու համար խորհուրդ է տրվում կատարել բիոպսիա. տվյալ հատվածից վերցվում է հյուսվածք, որը ուսումնասիրելով պարզվում է՝ կան արդյո՞ք այնտեղ ուռուցքային բջիջներ: Մասնագետները խորհուրդ են տալիս մինչ բիոպսիան կատարել ՄՌՏ հետազոտություն, որպեսզի առավել մանրակրկիտ ուսումնասիրվի տվյալ տեղամասը և ավելի հստակ պատկերացում կազմվի գոյացության տեղակայման և բնույթի մասին: